10.07.2022
Ахәылбыҽха, ԥхынгәымза 10 рзы Аԥсны Ахада Аслан Бжьаниа напхгара зиҭо аделегациа усуратә визитла Урыстәылатәи Афедерациа Ҭаҭарсҭан Ареспубликаҟны инеит.
Казан ақалақь аҟны Аԥсны Аҳәынҭқарреи Урыстәылатәи Афедерациеи рбираҟқәа зхашәыршәыруаз Жәларбжьаратәи аҳаиртә баӷәазаҿы Аԥсны Ахада диԥылеит Ҭаҭарсҭан Ахада Рустам Минниханов.
Аԥснытәи аделегациа иаԥылеит амилаҭтә чабабеи чак-чак захьӡу амилаҭтә чарӡи рнапы иқәыргыланы.